ተመሳስሎ የተሠራ የገንዘብ ኖት ይዞ መገኘት ከሚያስከትለው መጠየቅና የሀገር ኢኮኖሚ እንዴት መዳን ይቻላል?
ባሕር ዳር፡ መስከረም 20/213ዓ.ም (አብመድ) በባሕር ዳር ከተማ ከየት እንደታተመ ያልታወቁ ከአዲሱ የገንዘብ ኖት ጋር የሚመሳሰሉ የባለአንድ መቶ እና ሁለት መቶ የብር ኖቶች በሕግ ቁጥጥር ስር ውለዋል፡፡ ሰዎች ሆን ብለውም ይሁን ባለማስተዋል ከገንዘቦቻቸው መካከል ተመሳስለው የታተሙ የገንዘብ ኖቶቹን ይዘው በመገኘታቸው በሕግ ቁጥጥር ሥር እየዋሉ ነው፡፡በዚህም ሕገ ወጦች ሰዎች ስለአዲሱ የገንዘብ ኖት ያላቸውን አነስተኛ የግንዛቤ ደረጃ በመጠቀም በሕገ ወጥ መንገድ ወደ ሕዝቡ ገበያ እያስገቡ መሆኑ ተደርሶበታል፡፡ ተመሳስለው የቀረቡ የገንዘብ ኖቶችን ከሚያሳድሩት ተጠያቂነት ለማምለጥ አለማወቅ አያተርፍም፡፡ መንገሥት ግን ከወዲሁ ምንጫቸውን ማድበተለይም ሀገሪቱ የገንዘብ ኖት ለውጥ ማድረግ ከተገደደችባቸው ምክንያቶች አንዱ የሆነውን የሕገ ወጥ ገንዘቦች መከማቸት እና ከባንክ ውጪ መንቀሳቀስ ያስከተለውን የዋጋ ግሽበት እና የምጣኔ ሀብት መግሪያነት ግብ ያሳጣል፡፡ አንድ ወር ባልሞላ ጊዜ ውስጥ ተመሳስሎ የቀረቡ የብር ኖቶች በፍጥነት ከባንክ ገበያ ውጪ የአገልግሎት እና የሠራተኛ ገበያ ውስጥ በማግባታቸው የነበረውን ችግር መልሶ እንዲያንሠራራ ዕድል የሚፈጥር መሆኑም እየተመላከተ ነው፡፡የአብክመ ጠቅላይ ፍርድ ቤት የሕዝብ ግንኙነት ኃላፊ ታዘባቸው ጣሴ በአዲሱ የገንዘብ ኖት ሽግግር ጊዜ ሕገ ወጥ ገንዘብ እንዳይስፋፋ ሕዝቡ ስለአዲሱ ገንዘብ በቂ ግንዛቤ ሊኖረው እንደሚገባ ተናግረዋል፡፡ ሕዝቡ ወደባንክ ሲሄድ እና ሲገበያይ ትክክለኛው የገንዘብ ኖት መሆኑን አውቆ ሊሆን እንደሚገባ ያመለከቱት አቶ ታዘባቸው ‘መንግሥት የሕገ ወጥ ገንዘቦችን ምንጭ ለማድረቅ ጠንካራ ክትትል ሊያደርግ እንደሚገባ አሳስበዋል፡፡የሕዝብ ግንኙነቱ ሕዝቡ ስለአዲሱ የገንዘብ ኖት በበቂ ተርድቷል ብለው እንደማያምኑ ተናግረው መንግሥት የተለያዩ የማስተማሪያ ዘዴዎችን ተጠቅሞ ስለአዲሱ የገንዘብ ኖት ለሕዝብ ሊያሳውቅ እንደሚገባ አሳስበዋል፡፡ሕዝቡ ሕገ ወጥ ገንዘብን ይዞ መገኘትና መገበያየት ሊያስጠይቅ የሚችል መሆኑን አውቆ በአዲሱ የገንዘብ ዝውውር ዕውቅና ማነስ ምክንያት የሚፈጠሩ ብዥታዎችን በመጠቀም ሊከብሩ የሚያስቡ ሕገ ወጦችን ሊከላከል እና ሊጠቁም እንደሚገባ አስገንዝበዋል፡፡